kardosdrur/scandi-wiki huggingface dataset:
John Poindexter

John Marlan Poindexter (født 12. august 1936) er en tidligere amerikansk søofficer og højtplaceret embedsmand i det amerikanske forsvarsministerium. Han var national sikkerhedsrådgiver (National Security Advisor) under den amerikanske præsident Ronald Reagan fra den 4. december 1985 til 25. november 1986. Som officer i den amerikanske flåde opnåede Poindexter rang af viceadmiral. Han blev i april 1990 dømt for medvirken i den såkaldte Iran-Contra skandale. Poindexter blev dømt for sin medvirken, men den afsagte dom blev imidlertid ophævet året efter i 1991 som følge af procedurefejl. 

John Poindexter er uddannet fra Massachusetts Institute of Technology, hvorfra han har en ph.d. i atomfysik.

Flådefolk
Militærfolk fra USA
Embedsmænd fra USA
Dansk Melodi Grand Prix 2010

Dansk Melodi Grand Prix 2010 var den 40. udgave af Dansk Melodi Grand Prix, en sangkonkurrence afholdt af Danmarks Radio med det formål at finde den sang der skulle repræsentere Danmark ved Eurovision Song Contest 2010 i Norge.

Konkurrencen blev afholdt den 6. februar 2010 i Gigantium i Aalborg med Felix Smith og Julie Berthelsen som værter og blev sendt direkte på DR1.

Vinderen blev duoen Chanée & N'evergreen med sangen "In a Moment Like This", som dermed repræsenterede Danmark ved Eurovision Song Contest 2010. I finalen fik de 149 points, hvilket rakte til en 4. plads, Danmark bedste placering siden 2001.

Deltagere 

De 10 deltagere ved Dansk Melodi Grand Prix 2010 blev offentliggjort den 12. januar 2010. Heraf var Bryan Rice, Kaya Brüel og Sukkerchok inviteret med på et wildcard.

Zindy Laursen 
Ifølge pressemateriale der kortvarigt var tilgængeligt på DR's hjemmeside, skulle Zindy Laursen være blandt deltagerne i Dansk Melodi Grand Prix 2010. Den 13. januar blev det bekræftet af DR's underholdningsredaktør, Jan Lagermand Lundme, at Zindy Laursen var blevet inviteret til at deltage på et wildcard og skulle have deltaget med sangen "All About Me" som hun selv har skrevet. Imidlertid trak hun sig af ukendte grunde mindre end 24 timer før deltagerne skulle præsenteres for pressen. Hun blev erstattet af juryens bud på en syvende deltager blandt de indsendte bidrag, MariaMatilde Band.
Det er efterfølgende kommet frem at Zindy har optrådt med netop "All About Me" flere gange i løbet af efteråret 2009, og at sangen har været tilgængelig på internettet siden september 2009, hvilket er et brud på både EBU og DRs regler om sangenes offentliggørelse.

Afstemning 
Showet bestod af en indledende runde, hvor alle 10 deltagere fremførte deres sange. Heraf blev fire stemt videre til semifinalen, hvor de her skulle dyste to og to. De to deltagere med flest stemmer gik videre til den endelige finale.

Selve afstemningsproceduren var magen til sidste år, hvor den første gang blev brugt. I den første afstemningsrunde valgte både seerne, via SMS, og den særligt udvalgte fagjury de fire sange der skulle gå videre til semifinalen. Seernes og juryens stemmer talte hver 50%. I semfinalen var det udelukkende seernes stemmer der afgjorde hvilke to sange ud af de fire, der dystede parvis, som skulle gå videre til finalen. Det samme gjaldt i finalen, der endeligt besluttede hvilken sang der skulle repræsentere Danmark ved Eurovision Song Contest 2010.

Fagjuryen bestod af Paw Lagermann, Camille Jones, Søs Fenger, Kenneth Kreutzmann, Chief 1 og Bent Fabricius-Bjerre.

Referencer

Eksterne henvisninger 
 Dansk Melodi Grand Prix 2010 på DRs hjemmeside

 
2010
Kultur i 2010
Musik i Aalborg
Signalprotein

Et signalprotein er et protein der afstedkommer bestemte processer i levende organismer. Der findes mange slags signalproteiner. Nogle af de lidt mere kendte er enzymer og glukagon. Signalproteiner spiller for eksempel en vigtig rolle under et fosters udvikling, hvor forskellige signalproteiner får cellerne til at udvikle sig i forskellige retninger.

Referencer 

Proteiner
AIS

AIS, Ais eller ais har flere betydninger:

 Ais-folket - indianerstamme som boede ved Floridas kyst.
 Automatic Identification System - et system som kan yde information automatisk
 American Indycar Series
 Arorae Island Airport - Arorae, Kiribati (IATA kode)
Suenson

Suenson er en dansk, fra Norge stammende slægt, der føres tilbage til Anthonius Nielsen, som 1664 boede på gården Møklebostad i Bredems Sogn, Bergens Stift. Hans sønnesøn, kyper i Bergen Svend Nielsen (død 1748), var fader til dansk konsul i Tunis og Algier, agent Niels Anthoniusen Svendsen (1731-1805), der skrev sig Nicolas Suenson. Han blev fader til fire børn, tre drenge, hvoraf de to ældste blev født i Algier, de andre sikkert i Marseille. Den tredje dreng blev kun 9 år, datteren Antoine døde 1821 i København.

Blandt disse børn var kommandør Jean André Suenson (1773-1840) og kaptajn af Flåden Jean Jacques Isaac Suenson (1774-1821), som med tapperhed kæmpede mod englænderne. De giftede sig med admiral Otto Lütkens døtre Anna Cathrine og Anne Susanne, og begge brødre har efterladt afkom. Den førstnævnte var fader til kommandørkaptajn Magnus Nicolai Suenson (1802-1856) og til kaptajn Otto Frederik Suenson (1810-1888). Denne blev 1848 fabrikmester, 1858 direktør for Marinens skibsbyggeri og konstruerede bl.a. fregatterne Niels Juel, Sjælland og Jylland og korvetterne Thor, Heimdal og Dagmar, ligesom det var ham, som indledede bygningen af panserskibe her i landet. Han beklædte stillingen som departementsdirektør i Marineministeriet 1864-66, havde sæde i Rigsdagen og Borgerrepræsentationen og var endelig marineminister 1867-69.

Ovennævnte Jean Jacques Isaac Suenson efterlod sig kontorchef, cand.jur. i Admiralitetet Jean Nicolas Suenson (1799-1831) og viceadmiral Edouard Suenson (1805-1887), som var fader til kommandør Edouard Suenson (1842-1921) og læge Aage Suenson (1851-1888). Edouard Suensons (1842-1921) sønner var direktør i Det Store Nordiske Telegrafselskab, kammerjunker Kay Suenson (1872-1854) og professor ved Den polytekniske Læreanstalt Edouard Suenson (1877-1958), hvis sønner var direktør for Det Store Nordiske Telegraf-Selskab Bent Suenson (1902-1992) og arkitekten, professor Palle Suenson (1904-1987).

Ovennævnte Magnus Nicolai Suenson (1802-1856) var fader til forpagter Jean André Suenson (1838–1915), som var fader til skibsreder Magnus Nicolaj Suenson (1875-1955), som var handelsminister i det kortlivede ministerium Liebe under Påskekrisen 1920.

Referencer

Eksterne referencer 
 Wilh. v. Antoniewitz: Danske patricierslægter I, 1956, «Suenson», s 193-217, nemlig «Jean Nikolaus Suenson» s. 197f 

 
Slægter fra Danmark
Bling bling

Bling-bling (eller bare bling) er et slangudtryk der bruges i hip hop kulturen, der dækker over prangende smykker og pyntet tilbehør, der er bæres eller er installeret, såsom mobiltelefoner eller tandpynt. Begrebet er ofte forbundet med arbejderklassen og lavere middelklasse eller den nyligt velhavende.

Det bliver ofte set som "tacky" og set ned på.

Smykker
Hiphop
Andrea del Verrocchio

Andrea di Michele di Francesco de' Cioni, bedre kendt som Andrea del Verrochio (født ca. 1435, død 7. oktober 1488), var en florentinsk kunster, som lavede malerier, statuer, støbninger og arkitektur. Han havde et værksted i 1400-tallet, hvor han havde flere kendte kunstnere, hvor den mest kendte nok er Leonardo da Vinci. Leonardo kom i lære hos Verrocchio i 1469, og de arbejde sammen på flere bestillinger til Verrocchios værksted. Leonardo da Vinci blev hos Verrochio nogle år efter at han blev færdig med sin uddannelse, selvom Leonardo havde masser af muligheder for at starte sig eget værksted.

Referencer 

Malere fra Italien
Renæssancemalere
Personer fra Firenze
Skakboksning

Skakboksning er en sportsgren sammensat af tankesporten skak og kampsporten boksning. Sporten blev opfundet året 2001 af den hollandske kunstner, bokser og skakspiller Iepe Rubingh, med målet at kombinere ekstremerne inden for mental og fysisk kampsport. Den første skakbokseturnering blev afholdt 2003, hvor Iepe Rubingh selv var medarrangør og vinder under navnet "Iepe the Joker".

Et spil består a 11 runder med skiftevis skakrunde og bokserunde, 6 skakrunder a 4 minutter og 5 bokserunder a 3 minutter. Imellem alle runder er der en pause på 1 minut, hvor spillerne omstiller sig, og skakbordet flyttes ud eller ind i bokseringen. Skakrunderne spilles med skakur, hvor hver spiller har en betænkningstid på 12 minutter.

Spillet vindes af den spiller der først laver knockout eller vinder skakpartiet. Skakpartiet bliver afgjort ved skakmat eller ved udløb af tid. Udløb af tid kan først finde sted i 7. runde (4. skakrunde). Kampen vindes først og fremmest af den der vinder skakpartiet. Hvis knockout ikke finder sted og skakpartiet bliver remis bliver kampen afgjort på point fra bokserunderne. Skakboksning kan således vindes på 4 måder.

Eksterne kilder og henvisninger 

Bonde til e5 og et hook til kæben

Skak
Boksning
Don Pardo

Dominick George "Don" Pardo (22. februar 1918 - 18. august 2014) var en amerikansk radio og tv-speaker for Saturday Night Live.

Kilder 

Personer fra USA
Johann Strauss

Johann Strauss er navnet på tre østrigske komponister:
 Johann Strauss den ældre (1804-1849)
 Johann Strauss den yngre (1825-1899; søn af Strauss, den ældre)
 Johann Strauss den tredje (1866-1939; barnebarn af Strauss, den ældre; nevø til Strauss, den yngre)
Fiskbæk Kirke

Fiskbæk Kirke er en kirke i Fiskbæk Sogn i det tidligere Nørlyng Herred, Viborg Amt, nu Viborg Kommune. Kor og skib er opført i romansk tid af granitkvadre over skråkantsokkel. Nord og sydportalen er bevaret, norddøren i tilmuret tilstand, syddøren er stadig i brug.

Flere romanske rundbuevinduer er bevaret. Et tårn blev opført i sengotisk tid, overdelen blev nedrevet i 1700-tallet og erstattet med den nuværende tagrytter. Våbenhuset er ligeledes fra sengotisk tid.

Kirken har fladt bjælkeloft, korbuen er bevaret med kraftige kragsten. På skibets nordvæg afdækkedes årstallet 1624 ved en restaurering i 1946. Over alterbordet hænger et tidligere korbuekrucifiks. Den tidligere altertavle hænger nu på skibets vestvæg, det er en lutheransk fløjtype fra slutningen af 1500-tallet, i storfeltet ses et maleri af Johan Thomas Skovgaard fra 1950. Prædikestolen er fra 1641. I korgulvet ses gravsten over Bolle Christensen til Løgstrup (død 1648) og hans hustru Else Bolisdatter. I tårnrummet har man afdækket et fragment af kalkmalerier i østkappen.

Den romanske døbefont i granit har bladornamentik på kummen og hjørnehoveder på den firesidede fod.

Eksterne kilder og henvisninger 

 Fiskbæk Kirke  hos nordenskirker.dk
 Fiskbæk Kirke  hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Kildeport Station

Kildeport Station er en tidligere station på Gribskovbanen hvor vejen mellem Gadevang og Nødebo krydser sporet, mellem den nuværende Slotspavillonen Station og Gribsø Station. Kildeport station blev nedlagt 30. maj 1999.

Eksterne kilder/henvisninger 
 Gribskovbanen – Hillerød – Gilleleje – (GDS) på danskejernbaner.dk

Stationer på Gribskovbanen
Bygninger, konstruktioner og anlæg i Hillerød Kommune
Gemma Jones

Gemma Jones (født Jennifer Jones 4. december 1942) er en engelsk skuespillerinde. Hun er blandt andet kendt for at spille rollen som Madam Pomfrey i filmatiseringen af bøgerne om Harry Potter.

Hun blev blev født i London, England.

Filmografi 
 The Devils (1971)
 Paperhouse (1988)
 Sense and Sensibility (1995)
 Feast of July (1995)
 Wilde (1997)
 The Theory of Flight (1998)
 O.K. Garage (1998)
 The Winslow Boy (1999)
 Cotton Mary (1999)
 Don't Tempt Me (2001)
 Bridget Jones's Diary (2001)
 Harry Potter og Hemmelighedernes Kammer (2002)
 Shanghai Knights (2003)
 Kiss of Life (2003)
 Bridget Jones: The Edge of Reason (film) (2004)
 Fragile (2005)
 The Contractor (2007)
 Harry Potter og Halvblodsprinsen (2009)
 You Will Meet A Tall Dark Stranger (2010)
 Bridget Jones' Baby (2016)
 Rocketman (2019)

Tv-serier 
 Fall of Eagles (1974)
 The Duchess of Duke Street (1976-1977)
 Inspector Morse: The Dead of Jericho (1987)
 The Phoenix and the Carpet (1997)
 Ballet Shoes (2007).
 Bootleg (2002)
 Midsomer Murders
 Spooks (2007-2008)

Eksterne henvisninger 

 

Skuespillere fra England
Harry Potter-skuespillere
Gömböc

En gömböc (udtales gömböts) er et tredimensionelt legeme med kun ét stabilt og ét labilt ligevægtspunkt, når det hviler på en plan flade (et såkaldt konvekst mono-monostatisk legeme med homogen densitet).

Et andet mono-monostatisk legeme er en kugle, der er tungere i den ene side end den anden, og derfor vil søge at ligge med den tunge del nedad. En sådan kugle har også kun ét stabilt og ét labilt ligevægtspunkt – det labile punkt er med tyngden i toppen af kuglen. Det særlige ved en gömböc er at den også har ensartet densitet.

Skjoldet på den indiske stjerneskildpadde, Geochelone elegans, har stor lighed med en gömböc, og hvis den vælter om på siden, kan den således også komme tilbage på "ret køl" stort set uden at tage benene til hjælp.

Reference 
 

Rumgeometri
Otto Frank

Otto Heinrich Frank (født 12. maj 1889, død 19. august 1980) var jøde og far til Anne Frank og Margot Frank. Han var det eneste medlem af sin familie, der overlevede Holocaust, og han arvede Anne Franks dagbøger efter hendes død og sørgede for offentliggørelsen af hendes dagbog i 1947.

Han var født i Frankfurt am Main, Tyskland. Otto var søn af den fremtrædende jødisk bankmand Michael Frank (død 1909) og dennes kone Alice Betty.

Efter Anne Franks død blev bekræftet i sommeren 1945, blev hendes dagbog og papirer givet til Otto Frank af Miep Gies, der havde reddet dem fra at blive ransaget i familiens skjulested.

Otto blev efter krigen gift med en jødisk kvinde, hvis familie før krigen havde boet i nærheden af Frank familien. Hun havde ligeledes mistet sin mand samt sin søn under Holocaust, mens datteren, som havde kendt Anne Frank, overlevede. I de sidste mange år af hans liv, boede hr. Frank i Basel, Schweiz. 

Otto Frank døde af lungekræft den 19. august 1980 som det sidste medlem af Frank-familien.

Eksterne henvisninger 

 
 

Jøder fra Nederlandene
Personer i 2. verdenskrig
Ofre for Holocaust
Nederlændere i 1900-tallet
Jean Jacques Isaac Suenson

Jean Jacques Isaac Suenson (28. december 1774 i Algier – 2. juni 1821) var en dansk søofficer.

Suenson var søn af dansk konsul i Algier Niels Anthoniusen Svendsen (Suenson) (f. 17. oktober 1731 ved Bergen, død 14. februar 1805 i København) og Jeanne f. Fraissinet. Han blev sekondløjtnant i Marinen 1794 og avancerede 1799 til premierløjtnant, 1808 til kaptajnløjtnant og 1813 til kaptajn. Under det engelske overfald 1807 kommanderede Suenson den afdeling af kommandør J.C. Kriegers kanonbådsflotille, der opererede i Kalvebod Strand mod de sydøstlige engelske batterier. 1808 var han chef for en flotille, bestående af 6 kanonbåde, i Store Bælt; på udrejsen bestod han med denne styrke 26. juni under stævns en ærefuld kamp mod det engelske linjeskib Dictator, der dog undslap. I dette kommando, der det påfølgende år forstærkedes, forblev han til juni 1810; gentagne gange, når vindstille begunstigede forehavendet, anfaldt han med tapperhed de engelske orlogsskibe og konvojer og erobrede foruden en engelsk kanonbåd en orlogsbrig, The Tigress. 1811-13 gjorde Suenson tjeneste som flagkaptajn hos den øverstkommanderende for Norges Sødefension, kontreadmiral Otto Lütken. 1818 var han på besejling med fregatten Nymfen, senere chef for korvetten Najaden, der længe havde station i Vestindien. På dette togt døde han 2. juni 1821 af gul feber, som han havde pådraget sig af bekymring over, at der ved St. Jan var tilstødt
korvetten et uheld, der for øvrigt blev uden følger.

Suenson blev 17. juli 1798 gift med Anne Susanne Lütken (4. november 1778 – 24. september 1872), datter af ovennævnte admiral Otto Lütken.

Kilder 
 C. With, "Suenson, Jean Jacques Isaac", i: C.F. Bricka (red.), Dansk Biografisk Lexikon, 1887-1905.
 Thaarup, Fædrenelandsk Nekrolog 1821-26, s. 500.

Søofficerer fra Danmark
Danskere i 1700-tallet
Danskere i 1800-tallet
Jean Jacques Isaac
Personer i Englandskrigene fra Danmark-Norge
Personer i Dansk Biografisk Leksikon
Margot Frank

Margot Betti Frank (16. februar 1926 – marts 1945) var jøde, søster til Anne Frank og datter af Otto Frank og Edith Frank-Holländer. Ligesom Anne Frank havde hun også skrevet en dagbog, hvilket Anne Frank beskrev i sin dagbog. Man fandt dog ikke nogen spor af den efter anholdelsen.

Hun blev født i Frankfurt am Main, og var opkaldt efter sin moster, Bettina Holländer. Hun boede sammen med sine forældre, Otto Frank og Edith Frank-Holländer, og hendes søster, Anne Frank, i de første år af hendes liv.

Sammen med de øvrige personer i hendes skjulested, blev Margot Frank arresteret af Gestapo og tilbageholdt i deres hovedkvarter natten over. Margot og Anne blev overført til Bergen-Belsen den 30. oktober, hvor begge blev smittet med tyfus i vinteren 1944. Margot Frank døde få dage før hendes søster Anne i begyndelsen af marts 1945. De blev derefter begravet sammen i en af lejrens massegrave.

Margot og Anne Franks far, Otto Frank, var den eneste af de otte, der gik under jorden, som overlevede krigen. Da han vendte tilbage til Amsterdam fik han Annes dagbog af Miep Gies, og offentliggjorde den senere.

Eksterne henvisninger 
 Margot Frank på Findagrave.com 

Jøder fra Nederlandene
Ofre for Holocaust
John McEnery

John McEnery (født 1. november 1943 i Birmingham i England, død 12. april 2019) var en brittisk skuespiller og forfatter. Han spillede Mercutio i Zeffirellis version af Romeo og Julie. For denne præstation blev han nomineret til en BAFTA Award.

Han startede som 20-årig med at spille med i 3 sæsoner på Everyman Theatre i Liverpool. Han sluttede sig til British National Theatre Company i 1966 og fik undervisning på Bristol Old Vic Theatre School.

Han havde to døtre, Phoebe og Chloe, med sine kone, skuespillerinden Stephanie Beacham. Hans ene bror, Peter McEnery, er også skuespiller og hans anden bror, David McEnery, er fotograf.

Eksterne henvisninger 
 

Skuespillere fra Storbritannien
Engelsksprogede forfattere
Personer fra Birmingham
Mercutio

Mercutio er en fiktiv person fra William Shakespeares kendte tragedie, Romeo og Julie. Han er en slægtning af Prins Escalus (også kendt som Prinsen), og er en god ven af familien Montague, specielt Montagues søn, Romeo. Mercutio er blandt andet kendt for sine lange taler.

Udvalgte skildringer 

 John McEnery spillede Mercutio i Franco Zeffirellis film Romeo og Julie fra 1968.
 Harold Perrineau Jr. spillede Mercutio i Baz Luhrmanns moderniserede version fra 1996, William Shakespeares Romeo + Juliet.
 Ben Affleck spillede skuespilleren Edward Alleyn i den prisbelønnede romantiske komedie Shakespeare in Love fra 1998. I filmen tjener Alleyn som historiens første Mercutio.

Eksterne henvisninger 
 Komplet liste over alle Mercutios replikker 

Litterære personer
William Shakespeare
Danhorse

Danhorse er en dansk traktor, som fra 1954 til 1957 blev produceret af maskinfabrikant P. Jørgensen, Skalborg og forhandlet af A/S Saxonia, København. Motor og dæk kom fra udlandet, resten af bestanddelene blev fremstillet i Danmark. 

Alle 3 modeltyper havde for ringe kapacitet til at kunne klare det forefaldende arbejde på selv de små landbrug og derfor ophørte produktionen allerede i 1957. 

Traktorens egenvægt er 1020 kg og den er opbygget på en kraftig chassisramme som fortil bærer forhjulene samt køler og motor. Der blev produceret tre forskellige typer. Den kraftigste havde en 19 hk  4 cyl. Prefekt OTA -monarc benzinmotor. Benzintanken lå højere end karburatoren og havde derfor ingen benzinpumpe. Motoren var ophængt på gummipuder for at minimere vibrationer. 

Danhorse havde 5 fremadgående gear, 1 bakgear, differentialspærring, hydraulisk løfteanordning, kraftoverføringsaksel med standard noter og standard omdrejningstal og remskive med 900 omdr. pr. minut.

Ekstern henvisning 
Danhorse brochure

Traktorproducenter
Traktormærker
Køretøjsproducenter i Danmark
Matador Mix

Matador Mix er en blandet slikpose fra Haribo, som blev introduceret i 1983. Det var den første Haribopose i Danmark som indeholdt en blanding af deres produkter, og har siden indførelsen været den suverænt bedst sælgende slikpose fra Haribo i Danmark. 

I løbet af sommeren 2015 indførtes en ny variant af den klassiske blading, Matador Mix Sunny.

Kilder 

Slik
Haribo
Rosenkilde og Bagger

Rosenkilde og Bagger var et antikvariat, boghandel og bogforlag i Kronprinsensgade i København. Virksomheden blev etableret 1937 som antikvariat af Volmer Rosenkilde (1908-1980), der fra 1941 gik i kompagniskab med Aksel Bagger (1893-1975). Fra 1945 rummede virksomheden også et forlag. Volmer Rosenkildes forfattede selv litterære arbejder om boghistoriske emner. Sønnerne af de to grundlæggere, Henrik Rosenkilde (f. 1942) og Hans Bagger (1925-1994), overtog firmaet, der imidlertid kom i knibe på grund af et ambitiøst ombygningsprojekt. Det medførte boghandelens lukning i 1985, og i 1994 måtte antikvariatet lide samme skæbne. Forlaget kunne dog videreføres med grundlag i serien Early English Manuscripts in Facsimile.

Litteratur 
 "Rosenkilde og Bagger går aktivt ind i fremtiden – interview med Hans Bagger" af Bent W. Dahlstrøm i: Det danske bogmarked, Årg. 132, nr. 48 (1986)
 "Livet med gamle bøger spændende hver eneste dag : antikvarboghandelen Rosenkilde og Bagger starter nyt kapitel" af Hanne Rasmussen i: Børsen, 1981-10-06

Etableret i 1945
Forlag fra Danmark
Tidligere virksomheder i København
Antikvarboghandlere fra Danmark
Ophørt i 1994
Thaning & Appel

Thaning & Appel er et dansk uafhængigt bogforlag, hvis udgivelser primært falder indenfor oversat litteratur. Forlaget blev grundlagt i 1866 i Købmagergade i København af to boghandlere, Lauritz Appel og Wilhelm Thaning. Fra 1941 og 26 år frem blev forlaget drevet af Godfred Hartmann og Niels Helweg-Larsen. Siden 1967 har forlaget været en familieejet virksomhed. 1. maj 2011 overtog Gyldendal alle aktiviteter i forlaget.

Eksterne henvisninger 
 Forlagets hjemmeside 

Forlag fra Danmark
Etableret i 1866
Tidligere virksomheder i København
Ophørt i 2011
Gyldendal
Forlaget Vandkunsten

Forlaget Vandkunsten K/S er et dansk bogforlag, grundlagt 2003 af Søren Møller Christensen. Virksomheden havde til huse på Amagerbro i København indtil 2017, hvor det flyttede til Nybrogade ved Christiansborg, og er bl.a. kendt for udgivelser af meget høj grafisk kvalitet og udstyr. Et fokusområde for forlaget er islamisk kunst og kultur, andre er rejselitteratur og skønlitteratur.

Eksterne henvisninger 
 Forlaget Vandkunstens hjemmeside 

Forlag fra Danmark
Etableret i 2003
Virksomheder i København
Social media marketing

Social media marketing (SMM) er et begreb der beskriver brugen af sociale netværk, online communities, blogs, wikis eller andre online medier til marketing, salg, PR og kundeservice. 

Almindelige sociale medier der er bruges til Social media marketing er: Twitter, LinkedIn, Facebook, Flickr og YouTube.

Markedsføring
Sociale medier
World Wide Web
Øje for øje (flertydig)

Øje for øje er ud over at være første del af meget brugte citater fra 2. Mosebog kapitel 21 () og 5. Mosebog kapitel 19 () titlen på flere romaner:
 Øje for øje (film) er den danske titel på filmen The Outlaw Josey Wales fra 1976
 Øje for øje er John Grishams debutroman fra 1989.
 Øje for øje (Yusuf-trilogien) er en ungdomsroman skrevet af Bertill Nordahl & Lene Hein Sørensen fra 2007